PMIndiaData/PMIndiaSum huggingface dataset:
প্ৰধানমন্ত্ৰীয়ে এই মাহৰ ২৬ জুন, ২০২২ৰ বাবে নিৰ্ধাৰিত মন কী বাতৰ ইনপুটৰ ওপৰত সন্তুষ্টি প্ৰকাশ কৰিছে

প্ৰধানমন্ত্ৰী শ্ৰী নৰেন্দ্ৰ মোদীয়ে এই মাহৰ ২৬ জুন, ২০২২ৰ বাবে নিৰ্ধাৰিত মন কী বাতৰ বাবে ইনপুটৰ ওপৰত সন্তুষ্টি প্ৰকাশ কৰিছে। শ্ৰী মোদীয়ে জনসাধাৰণক মন কী বাতৰ ওপৰত বিচাৰ-বিশ্লেষণ মাইগভ বা নমো এপত আগবঢ়াবলৈও আহ্বান জনায়। প্ৰধানমন্ত্ৰীয়ে এটা টুইটত কয়; "এই মাহৰ ২৬ তাৰিখৰ বাবে নিৰ্ধাৰিত #মনকীবাতৰ বাবে কেইবাটাও ইনপুট পোৱাত আনন্দ পাইছো। নিজৰ বিচাৰ-বিশ্লেষণ মাইগভ বা নমো এপত আগবঢ়াওক।"
যোগত বহুতো শ্বাস-প্ৰশ্বাসৰ ব্যায়াম অন্তৰ্ভুক্ত থাকে যিবোৰ বিভিন্ন ধৰণে স্বাস্থ্যৰ বাবে উপকাৰী: প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে আসনসমূহৰ উপৰিও যোগাভ্যাসত বিভিন্ন ধৰণৰ শ্বাস-প্ৰশ্বাসৰ ব্যায়ামো অন্তৰ্ভুক্ত থাকে, যিবোৰ বিভিন্ন ধৰণে স্বাস্থ্যৰ বাবে উপকাৰী। শ্ৰী মোদীয়ে যোগাভ্যাসৰ বিৱৰণ দিয়া এটা ভিডিঅ'ও শ্বেয়াৰ কৰে। প্ৰধানমন্ত্ৰীয়ে টুইটযোগে কয়; "আসনৰ উপৰিও, যোগত বিভিন্ন প্ৰকাৰৰ শ্বাস-প্ৰশ্বাসৰ ব্যায়ামও অন্তৰ্ভুক্ত থাকে যি বোৰ বিভিন্ন ধৰণে স্বাস্থ্যৰ বাবে উপকাৰী। এই ভিডিঅ'টোৱে এই ব্যায়ামবোৰৰ বিষয়ে বিতং তথ্য প্ৰদান কৰে। "
আশুৰাৰ দিনা হজৰত ইমাম হুছেইন (এএছ) ৰ ত্যাগক স্মৰণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আশুৰাৰ দিনা হজৰত ইমাম হুছেইন (এএছ) ৰ ত্যাগক স্মৰণ কৰে আৰু কয় যে সত্যৰ প্ৰতি অটল দায়বদ্ধতা আৰু অন্যায়ৰ বিৰুদ্ধে যুঁজ দিয়াৰ বাবে তেওঁ স্মৰণীয় হৈ থাকিব। এটি টুইটত প্ৰধানমন্ত্ৰীগৰাকীয়ে কয়; "আজি হজৰত ইমাম হুছেইন (এএছ) ৰ ত্যাগক স্মৰণৰ দিন। সত্যৰ প্ৰতি অটল দায়বদ্ধতা আৰু অন্যায়ৰ বিৰুদ্ধে যুঁজ দিয়াৰ বাবে তেওঁ স্মৰণীয় হৈ থাকিব। তেওঁ সমতা আৰু ভ্ৰাতৃত্ববোধতো অতিশয় গুৰুত্ব প্ৰদান কৰিছিল।"
ইণ্ডোনেছিয়াত হোৱা ভূমিকম্পত প্ৰাণহানিৰ ঘটনাত প্ৰধানমন্ত্ৰীৰ গভীৰ শোক প্ৰকাশ

প্ৰধানমন্ত্ৰী শ্ৰী নৰেন্দ্ৰ মোদীয়ে ইণ্ডোনেছিয়াত হোৱা ভূমিকম্পত প্ৰাণহানিৰ ঘটনাত গভীৰ শোক আৰু বেদনা প্ৰকাশ কৰিছে। তেখেতে আহতসকলৰ আশু আৰোগ্য কামনা কৰি দুখৰ এই মুহূৰ্তত ভাৰত ইণ্ডোনেছিয়াৰ সমভাগী হৈছে বুলি কয়। প্ৰধানমন্ত্ৰীগৰাকীয়ে এইদৰে টুইট কৰে; “ইণ্ডোনেছিয়াত হোৱা ভূমিকম্পত প্ৰাণহানি আৰু সম্পত্তিৰ ক্ষতিসাধনৰ ঘটনাত শোকাহত হৈছো। নিহতসকলৰ আত্মাৰ সদগতি কামনাৰে তেওঁলোকৰ পৰিয়ালবৰ্গলৈ গভীৰ সমবেদনা জ্ঞাপন কৰিলো। আহতসকলৰ আশু আৰোগ্য কামনা কৰিছো। দুখৰ এই মুহূৰ্তত ভাৰত ইণ্ডোনেছিয়াৰ সমভাগী হৈছে।”
কেনিয়াৰ ৰাষ্ট্ৰপতি হিচাপে নিৰ্বাচনৰ বাবে মহামান্য উইলিয়াম এছ ৰুটোক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কেনিয়াৰ ৰাষ্ট্ৰপতি নিৰ্বাচিত হোৱাৰ বাবে এইচ ই উইলিয়াম এছ ৰুটোক অভিনন্দন জ্ঞাপন কৰে। এক টুইটযোগে প্ৰধানমন্ত্ৰীয়ে কয়; “কেনিয়াৰ ৰাষ্ট্ৰপতি নিৰ্বাচিত হোৱাৰ বাবে @WilliamsRuto লৈ অভিনন্দন। আমাৰ ঐতিহাসিক দ্বিপাক্ষিক সম্পৰ্ক শক্তিশালী কৰাৰ বাবে মই তেওঁৰ সৈতে ঘনিষ্ঠভাৱে কাম কৰিবলৈ আশাবাদী।”
এইচ এইচ প্ৰমূখ মহাৰাজৰ জয়ন্তী উপলক্ষে প্ৰধানমন্ত্ৰীৰ শ্ৰদ্ধাঞ্জলি

প্ৰধানমন্ত্ৰী শ্ৰী নৰেন্দ্ৰ মোদীয়ে এইচ এইচ প্ৰমূখ মহাৰাজৰ জয়ন্তী উপলক্ষে শ্ৰদ্ধাঞ্জলি জ্ঞাপন কৰে। “সমগ্ৰ বিশ্বৰ লাখ লাখ ভক্তৰ লগতে মই এইচ এইচ প্ৰমূখ মহাৰাজৰ জয়ন্তী উপলক্ষে শ্ৰদ্ধাঞ্জলি জ্ঞাপন কৰিছো। তেখেতৰ নিঃস্বাৰ্থ মানৱসেৱাই অসংখ্য মানুহৰ জীৱনলৈ যোগাত্মক পৰিৱৰ্তন আনিছিল। এইচ এইচ প্ৰমূখ মহাৰাজৰ ঐশ্বৰ্যশালী চিন্তাধাৰাই সকলো বাধা অতিক্ৰম কৰি মানুহক পথ প্ৰদৰ্শন কৰি আহিছে। দুখীয়া-দৰিদ্ৰ তথা সৰ্বস্বান্তৰ জীৱনলৈ যোগাত্মক পৰিৱৰ্তন আনাৰ ক্ষেত্ৰত তেখেতৰ দৃষ্টিভংগীয়ে আমাক সদায়ে প্ৰেৰিত কৰিব। এইচ এইচ প্ৰমূখ মহাৰাজৰ লগত মোৰ বিশেষ সম্পৰ্ক আছিল। তেওঁৰ লগত কটোৱা সময় মোৰ বাবে স্মৰণীয় হৈ থাকিব। তেখেতৰ আশিস লাভ কৰি মই ধন্য হৈছিলো। যোৱাবছৰ সাৰঙ্গপুৰত মই তেখেতৰ বিষয়ে কি কৈছিলো, এই লিংকত উপলব্ধ আছে। https://www.youtube.com/watch?v=azaYIrMsx5g ”, প্ৰধানমন্ত্ৰীগৰাকীয়ে কয়।
নতুনকৈ স্থাপিত প্ৰতিৰক্ষা বাহিনীৰ ৭টা প্ৰতিষ্ঠানক ৰাষ্ট্ৰৰ নামত উচৰ্গা কৰি এক অনুষ্ঠানত ভিডিঅ যোগে ভাষণ প্ৰদান কৰিব প্ৰধানমন্ত্ৰীয়

প্ৰতিৰক্ষা বাহিনীৰ সাতটা নতুন প্ৰতিষ্ঠানক ৰাষ্ট্ৰৰ নামত উচৰ্গা কৰি বিজয়াদশমীৰ পবিত্ৰ দিৱসত প্ৰধানমন্ত্ৰী শ্ৰী নৰেন্দ্ৰ মোদীয়ে ভিডিঅ’ যোগে ভাষণ প্ৰদান কৰিব। প্ৰতিৰক্ষা বাহিনীয়ে আয়োজন কৰা অনুষ্ঠানটোত দিনৰ ১২.১০বজাত ভাষণ দিব প্ৰধানমন্ত্ৰীয়ে। অনুষ্ঠানত প্ৰতিৰক্ষা মন্ত্ৰী, বিভাগটোৰ ৰাজ্যিক মন্ত্ৰীগৰাকীৰ লগতে প্ৰতিৰক্ষা উদ্যোগ সংগঠনৰ প্ৰতিনিধিবৰ্গই অংশ গ্ৰহণ কৰিব। প্ৰতিৰক্ষা বাহিনীৰ নতুন প্ৰতিষ্ঠানকেইটাৰ বিষয়ে দেশৰ প্ৰতিৰক্ষা খণ্ডক সদা সষ্টম কৰি ৰাখিব পৰাকৈ ‘অৰ্ডানেন্স ফেক্টৰী ব’ৰ্ড’ক এটা চৰকাৰী বিভাগৰ পৰা আত্মনিৰ্ভৰশীল হ’ব পৰাকৈ সাতটা ১০০% চৰকাৰী নিগমৰ ৰূপত গঢ়ি তোলাৰ বাবে চৰকাৰে সিদ্ধান্ত গ্ৰহণ কৰিছে। এই পদক্ষেপৰ জৰিয়তে কৰ্ম-পৰিচালনাৰ ক্ষেত্ৰত অধিক স্বায়ত্বতা, পাৰদৰ্শিতা আৰু নতুন প্ৰগতিৰ সম্ভাৱনীয়তাসমূহক উচিত ভাবে উন্মোচিত কৰা তথা উদ্ভাৱনৰ দুৱাৰ মুকলি কৰাৰ প্ৰয়াস কৰা হৈছে। নতুনকৈ স্থাপিত প্ৰতিষ্ঠানকেইটা হৈছে: ‘মিউনিশ্যন ইণ্ডিয়া লিমিটেড’(এমআইএল), ‘আৰ্মাৰ্ড ভেহিকল নিগম লিমিটেড’(এভিএএনআই), ‘এডভান্সড ৱে’পনছ এণ্ড ইকুইপমেণ্ট ইণ্ডিয়া লিমিটেড’(এডব্লিউই ইণ্ডিয়া), ‘ট্ৰুপ কমফৰ্ট্ছ লিমিটেড’(টিচিএল), ‘যন্ত্ৰ ইণ্ডিয়া লিমিটেড’(ওৱাইআইএল), ‘ইণ্ডিয়া অ’পটেল লিমিটেড’(আইঅএল) আৰু ‘গ্লাইডাৰ ইণ্ডিয়া লিমিটেড’(জিআইএল)।
প্ৰধানমন্ত্ৰীয়ে টেবুল টেনিছ খেলুৱৈ মণিকা বাত্ৰাক এছিয়ান কাপত ব্ৰঞ্জৰ পদক জয় কৰাত অভিনন্দন জনায

প্ৰধানমন্ত্ৰী শ্ৰী নৰেন্দ্ৰ মোদীয়ে টেবুল টেনিছ খেলুৱৈ মণিকা বাত্ৰাক এছিয়ান কাপত ব্ৰঞ্জৰ পদক জয় কৰাত অভিনন্দন জনাইছে। প্ৰধানমন্ত্ৰীয়ে টুইট কৰিছে; "মই মণিকা বাত্ৰাক এছিয়ান কাপত ব্ৰঞ্জ জয় কৰি ভাৰতীয় টেবুল টেনিছত ইতিহাস ৰচা বাবে অভিনন্দন জনাইছো। তেওঁৰ সফলতাই সমগ্ৰ ভাৰতত বহু এথলীটক অনুপ্ৰাণিত কৰিব আৰু টেবুল টেনিছক অধিক জনপ্ৰিয় কৰি তুলিব। @manikabatra_TT"
পৰম্পৰাগত চিকিৎসা পদ্ধতিৰ ক্ষেত্ৰত সহযোগিতা আগবঢ়োৱাৰ অৰ্থে ভাৰত আৰু ইৰাণৰ মাজত বুজাবুজি চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত পৰম্পৰাগত চিকিৎসা পদ্ধতিৰ ক্ষেত্ৰত সহযোগিতা আগবঢ়োৱাৰ অৰ্থে ভাৰত আৰু ইৰাণৰ মাজত বুজাবুজি চুক্তি স্বাক্ষৰত অনুমোদন জনায়। লাভালাভঃ এই বুজাবুজি চুক্তিয়ে পৰম্পৰাগত চিকিৎসা পদ্ধতিৰ ক্ষেত্ৰত দুয়ো দেশৰ মাজৰ দ্বিপাক্ষিক সহযোগিতাক অধিক আগুৱাই নিব। এয়া দুয়ো দেশৰ মিলিত সাংস্কৃতিক ঐতিহ্যৰ বাবেও যথেষ্ট গুৰুত্বপূৰ্ণ হিচাপে বিবেচিত হ’ব। পটভূমিঃ ঔষধি গছকে ধৰি বৈশ্বিক স্বাস্থ্যখণ্ডত অপৰিসীম সম্ভাৱনাৰে পৰিপূৰ্ণ পৰম্পৰাগত চিকিৎসা পদ্ধতিৰ ক্ষেত্ৰত ভাৰত অধিক আগবঢ়া। ভাৰত আৰু ইৰাণৰ মাজত ভাষা, সংস্কৃতি আৰু পৰম্পৰাৰ যথেষ্ট মিল আছে। দুয়োখন দেশৰ বিশাল পৰিসৰৰ জৈৱ-বৈচিত্ৰ আৰু বিৰল প্ৰজাতিৰ ঔষধি গছ আছে, যিবোৰ পৰম্পৰাগত চিকিৎসা পদ্ধতিৰ ক্ষেত্ৰত ব্যৱহাৰ কৰা হয়। তদুপৰি, ইৰাণে ভাৰত পৰম্পৰাগত চিকিৎসাৰ ক্ষেত্ৰত ভাৰতক এখন প্ৰকৃত আগশাৰীৰ দেশ হিচাপে অভিহিত কৰাৰ লগতে ব্যাপক আৰু শক্তিশালী আন্তঃগাঁথনিৰ লগতে ঔষধ উৎপাদনত অত্যাধূনিক ইউনিট স্থাপনত সহায় কৰিছে। ভাৰত চৰকাৰৰ আয়ুষ মন্ত্ৰালয়ে আয়ুৰ্বেদ, যোগ আৰু নেচাৰ’থেৰাপী, উনানী, সিদ্ধ, ছোৱা-ৰিগপা আৰু হোমিঅ’থেৰাপীকে ধৰি পৰম্পৰাগত চিকিৎসা পদ্ধতিৰ প্ৰচাৰ আৰু বৈশ্বিক মান প্ৰদানৰ বাবে ব্যৱস্থা গ্ৰহণ কৰি ইতিমধ্যে চীন, মালয়েছিয়া, ত্ৰিনিদাদ আৰু টবেগ’, হাংগেৰী, বাংলাদেশ, নেপাল, মৰিচাচ আৰু মংগোলিয়াৰ সৈতে সহযোগিতামুলক বুজাবুজি চুক্তি স্বাক্ষৰ কৰিছে। শ্ৰীলংকাৰ সৈতেও এনে এখন বুজাবুজি চুক্তি স্বাক্ষৰ কৰাৰ প্ৰস্তাৱ লোৱা হৈছে।
উমৈহতীয়া সীমান্তৱৰ্তী নদী কুশিয়াৰাৰপৰা ভাৰত আৰু বাংলাদেশে ১৫৩ কিউছেকলৈকে পানী প্ৰত্যাহাৰৰ ক্ষেত্ৰত ভাৰত আৰু বাংলাদেশৰ মাজৰ বুজাবুজিৰ চুক্তিত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে আজি উমৈহতীয়া সীমান্তৱৰ্তী নদী কুশিয়াৰাৰপৰা ভাৰত আৰু বাংলাদেশে ১৫৩ কিউছেক পৰ্য্যন্ত পানী প্ৰত্যাহাৰৰ ক্ষেত্ৰত ভাৰত চৰকাৰ আৰু বাংলাদেশ চৰকাৰৰ মাজৰ বুজাবুজিৰ চুক্তি (MoU) ত কাৰ্য্যোত্তৰ অনুমোদন জনালে। ২০২২ ৰ ৬ ছেপ্টেম্বৰত ভাৰত চৰকাৰৰ জল শক্তি মন্ত্ৰালয় আৰু বাংলাদেশ চৰকাৰৰ জলসম্পদ মন্ত্ৰালয়ৰ মাজত, ভাৰত আৰু বাংলাদেশে উমৈহতীয়া সীমান্তৱৰ্তী নদী কুশিয়াৰাৰপৰা খৰালি কালত (১ নৱেম্বৰৰপৰা ৩১ মে’লৈ) নিজা ব্যৱহাৰযোগ্য পানীৰ প্ৰয়োজনীয়তা পূৰণৰ অৰ্থে ১৫৩ কিউছেক পৰ্য্যন্ত পানী প্ৰত্যাহাৰৰ বাবে এই বুজাবুজিৰ চুক্তি (MoU) স্বাক্ষৰিত হৈছিল। এই বুজাবুজিৰ চুক্তিৰ অধীনত অসম চৰকাৰে খৰালি কালত (১ নৱেম্বৰৰপৰা ৩১ মে’লৈ) কুশিয়াৰা নদীৰ উমৈহতীয়া অংশৰপৰা ১৫৩ কিউছেক পৰ্য্যন্ত পানী, খোৱাপানীৰ প্ৰয়োজনীয়তা পূৰণৰ বাবে আহৰণ কৰিব পাৰিব। খৰালি কালত প্ৰতিটো পক্ষৰ পানী প্ৰত্যাহাৰত নজৰ ৰাখিবলৈ দুয়োখন দেশৰদ্বাৰা এটা যুটীয়া নিৰীক্ষণ টীম গঠন কৰা হ’ব।
ছত্তিশগড়ৰ অনুসূচীত জাতিৰ তালিকাখন সংশোধনৰ প্রস্তাৱলৈ কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ পৌৰহিত্যত বুধবাৰে আয়োজিত কেন্দ্রীয় কেবিনেটৰ বৈঠকত ছত্তিশগড়ৰ অনুসূচীত জাতিৰ তালিকাখন সংশোধনৰ বাবে সংবিধান (অনুসূচীত জাতি আৰু উপজাতি) নিৰ্দেশ (সংশোধন) বিধেয়ক, ২০১৬–ত চৰকাৰী সংশোধনৰ বিষয়টোলৈ যাৱতীয় অনুমোদন জনাইছে। এই সংশোধনৰ ফলত উপজাতিৰ তালিকাত আৰু ভালেমান গোষ্ঠীৰ নাম অন্তৰ্ভুক্ত অনুমোদন কৰা হ’ব। এই গোষ্ঠীসমূহৰ ভিতৰত আছে ক্ৰমে – ভূঞা, ধানোৱাৰ, নাগশিয়া, ওৰাও, ছাওয়াৰ ইত্যাদি। ২০১৬–ৰ এই বিধেয়কখন সংবিধান নিৰ্দেশ (সংশোধনী) বিধেয়ক, ২০১৯ হিচাপেও গণ্য কৰা হ’ব পাৰে। বিধেয়কখন আইনত পৰিণত হোৱাৰ পিছত ছত্তিশগড়ৰ অনুসূচীত উপজাতিৰ সংশোধিত তালিকাত নতুনকৈ নথিভুক্ত গোষ্ঠীসমূহে চৰকাৰৰ বর্তমান প্রকল্পসমূহৰ আওতাত বিভিন্ন সুযোগ–সুবিধা গ্রহণ কৰিব পাৰিব। তদুপৰি, চৰকাৰৰ নীতি অনুযায়ী চাকৰিত সংৰক্ষণৰ উপৰিও শিক্ষা প্রতিষ্ঠানবোৰত পঢ়া–শুনাৰ বাবে যিবোৰ সুবিধা আছে, সেইবোৰা গ্ৰহণ কৰিব পাৰিব।
প্রধানমন্ত্রী শ্রী নৰেন্দ্র মোদী আৰু শ্লোভাক গণৰাজ্যৰ প্রধানমন্ত্রী শ্ৰীযুত এডুয়ার্ড হেগাৰৰ মাজত টেলিফোনিক বার্তালা

প্রধানমন্ত্রী শ্রী নৰেন্দ্র মোদীয়ে আজি শ্লোভাক গণৰাজ্যৰ প্রধানমন্ত্রী শ্ৰীযুত এডুয়ার্ড হেগাৰৰ সৈতে টেলিফোনযোগে কথা পাতে৷ প্রধানমন্ত্রী মোদীয়ে ইউক্রেইনৰ পৰা ভাৰতীয় নাগৰিকসকলক দেশলৈ ঘূৰাই অনা আৰু বিশেষ উদ্ধাৰকাৰী ভাৰতীয় বিমানক অনুমতি দিয়াৰ বাবে শ্লোভাক গণৰাজ্যৰ সহায়ৰ বাবে এডুয়ার্ড হেগাৰক ধন্যবাদ জনায়৷ ভাৰতে যাতে ইয়াৰ অন্য নাগৰিকসকলৰ সংঘাতপূর্ণ এলেকাৰ পৰা উদ্ধাৰ কৰাৰ বাবে অনাগত কেইটামান দিন শ্লোভাক গণৰাজ্যক সহায়ৰ অনুৰোধ কৰে৷ ভাৰতীয় নাগৰিকসকলক দেশলৈ ঘূৰাই অনাৰ ক্ষেত্ৰত তদাৰক কৰাৰ বাবে কেন্দ্রীয় আইন আৰু ন্যায় মন্ত্রী শ্রী কিৰেণ ৰিজিজুক তেওঁৰ বিশেষ দূত হিচাপে নিযুক্ত কৰা হৈছে বুলিও প্ৰধানমন্ত্ৰী হেগাৰক অৱগত কৰে প্রধানমন্ত্রী মোদীয়ে৷ প্রধানমন্ত্রী মোদীয়ে ইউক্রেইনত বর্তমান হিংসা আৰু মানৱীয় সংকটজনক পৰিস্থিতিৰ বাবে গভীৰ দুঃখ প্রকাশ কৰে৷ প্ৰধানমন্ত্ৰীয়ে সংঘাত পৰিহাৰ কৰি আলাপ-আলোচনাত বহাৰ বাবে ভাৰতৰ একেৰাহে কৰি অহা আহ্বানৰ কথা পুনৰ দোঁহাৰে। প্রধানমন্ত্রী মোদীয়ে দেশৰ সার্বভৌমত্ব আৰু আঞ্চলিক অখণ্ডতাক সন্মান কৰাৰ গুৰুত্বৰ ওপৰত জোৰ দিয়ে৷
প্রধানমন্ত্রীয়ে ৭ অক্টোবৰত পিএম কেয়াৰ্ছ তহবিলত নির্মিত অক্সিজেন প্লাণ্ট জাতিৰ উদ্দেশ্যে উৎসর্গ কৰি

প্রধানমন্ত্রী শ্রী নৰেন্দ্র মোদীয়ে কাইলৈ পিএম কেয়াৰ্ছ তহবিলৰ পৰা নির্মিত ৩৫টা প্রেছাৰ ছুইং এডছর্পশন (পিএসএ) অক্সিজেন প্লাণ্ট জাতিৰ উদ্দেশ্যে উৎসর্গ কৰিব। দেশৰ ৩৫খন জিলা আৰু কেন্দ্রশাসিত অঞ্চলত এইবিলাক বহুওৱা হৈছে। কাইলৈ, ৭ অক্টোবৰত পুৱা ১১ টাযত উত্তৰাখণ্ডৰ অল ইণ্ডিয়া ইনস্টিটিউট অফ মেডিকেল ছাইন্সেস, ঋষিকেশৰ পৰা ইয়াৰ উদ্বোধন হ'ব। প্রধানমন্ত্রীয়ে এই উপলক্ষে ভাষণ দিব। ইয়াৰ মাধ্যমত দেশৰ প্রতিখন জিলাযত পিএছএ অক্সিজেন প্লাণ্ট স্থাপন অনুমোদিত হৈছে। এই পর্যন্ত পিএম কেয়াৰ্ছ তহবিলৰ পৰা সমগ্ৰ দেশত মুঠ ১২২৪টা পিএছএ অক্সিজেন প্লাণ্ট প্ৰস্তুত কৰাৰ বাবে অর্থ যোগান ধৰা হৈছে। ইয়াৰ ভিতৰত ১১০০টাৰো অধিক প্লাণ্ট অনুমোদিত হৈছে। এই প্লাণ্ট স্থাপনৰ ফলত প্রতিদিনে ১৭৫০ মেট্রিক টন অক্সিজেন পোৱা যাব। এই ব্যৱস্থা হৈছে কোভিড-১৯ অতিমাৰি সূচনাৰ পিছত চিকিৎসা ব্যৱস্থাত অক্সিজেন সৰবৰাহ বৃদ্ধিৰ লক্ষ্যত চৰকাৰৰ এটা গৃহীত পদক্ষেপ। এইসমূহ পি এছ এই অক্সিজেন প্লাণ্টবিলাক পচৰিালনা কৰা আৰু ৰক্ষণাবেক্ষণৰ বাবে ৭ হাজাৰৰো অধিক কর্মীক প্রশিক্ষণ দিয়া হৈছে। এই কর্মীসকলে এটা সংহত ওৱেব পোর্টেলৰ মাধ্যমত তেওঁলোকৰ কাম-কাজ আৰু কর্মক্ষমতা পর্যবেক্ষণৰ বাবে এটা এমবেডেড ইণ্টার্নেট অফ থিংছ ডিভাইছ আনিছে। কাইলৈ হ'বলগীয়া এই অনুষ্ঠানত উত্তৰাখণ্ডৰ ৰাজ্যপাল, মুখ্যমন্ত্রী আৰু কেন্দ্রীয় স্বাস্থ্যমন্ত্রী সহ অন্যান্যসকল উপস্থিত থাকিব।
ভোটাধিকাৰ সাব্যস্ত কৰাৰ বাবে ১০৬ বছৰীয়া শ্যাম চৰণ নেগীক প্ৰশংসা প্ৰধানমন্ত্ৰী

জীৱনত ৩৪ সংখ্যক বাৰৰ বাবে ভোটাধিকাৰ সাব্যস্ত কৰাৰ বাবে ১০৬ বছৰ বয়সীয়া শ্যাম চৰণ নেগীক ভূয়সী প্ৰশংসা কৰিলে প্ৰধানমন্ত্ৰী শ্ৰী নৰেন্দ্ৰ মোদীয়ে। এই সন্দৰ্ভত প্ৰধানমন্ত্ৰীয়ে কৰা টুইটত প্ৰধানমন্ত্ৰীয়ে কয়: “এয়া নিতান্তই প্ৰশংসনীয় কাৰ্য আৰু আমাৰ গণতান্ত্ৰক শক্তিসমৃদ্ধ কৰিবলৈ নিৰ্বাচনসমূহত অংশগ্ৰহণ কৰাৰ বাবে আমাৰ নতুন প্ৰজন্মক অনুপ্ৰেৰণা যোগাব পৰা এক নিদৰ্শনো।”
দ্বাদশ ব্ৰিকছ সন্মিলন ২০২২ত প্ৰধানমন্ত্ৰী শ্ৰী নৰেন্দ্ৰ মোদীৰ উদ্বোধনী মন্তব্যৰ অসমীয়া অনুবা

মহামান্য ৰাষ্ট্ৰপতি ছজি, মহামান্য ৰাষ্ট্ৰপতি ৰামাফোচা, মহামান্য ৰাষ্ট্ৰপতি বলচোনাৰো, মহামান্য ৰাষ্ট্ৰপতি পুটিন, প্ৰথমতে, আন্তঃৰাষ্ট্ৰীয় যোগ দিৱস উপলক্ষে সকলো ব্ৰিকছ দেশত অনুষ্ঠিত হোৱা চমৎকাৰ অনুষ্ঠানৰ বাবে মই আপোনালোক সকলোকে অভিনন্দন জনাইছো। আপোনালোকৰ দলৰ পৰা আমি লাভ কৰা সমৰ্থনৰ বাবে মই কৃতজ্ঞতা জ্ঞাপন কৰিব বিচাৰো। মহামান্য, আজি একেৰাহে তৃতীয় বছৰৰ বাবে, আমি ক’ভিড মহামাৰীৰ প্ৰত্যাহ্বানৰ মাজত প্ৰায় মিলিত হৈছো। যদিও মহামাৰীৰ পৰিমাণ আগৰ তুলনাত বিশ্বব্যাপী হ্ৰাস পাইছে, অৱশ্যে ইয়াৰ বহুতো কুপ্ৰভাৱ এতিয়াও বিশ্ব অৰ্থনীতিত দৃশ্যমান হৈ আছে। আমি, ব্ৰিকছসদস্য দেশসমূহে, বিশ্ব অৰ্থনীতিৰ শাসনৰ ক্ষেত্ৰত একে ধৰণৰ দৃষ্টিভংগী ৰাখিছো। আৰু সেয়েহে আমাৰ পাৰস্পৰিক সহযোগিতাই ক’ভিডৰ পিছত বিশ্বব্যাপী পুনৰুদ্ধাৰত এক উপযোগী অৱদান আগবঢ়াব পাৰে। বিগত বছৰবোৰত, আমি ব্ৰিকছত কেইবাটাও প্ৰতিষ্ঠানগত সংস্কাৰ সাধন কৰিছো, যাৰ ফলত এই সংগঠনটোৰ কাৰ্যকৰীতা বৃদ্ধি পাইছে। এইটোও সুখৰ বিষয় যে আমাৰ নতুন উন্নয়ন বেংকৰ সদস্যপদো বৃদ্ধি পাইছে। এনে বহুতো ক্ষেত্ৰ আছে য'ত আমাৰ নাগৰিকসকলৰ জীৱন আমাৰ পাৰস্পৰিক সহযোগিতাৰ দ্বাৰা পোনপটীয়াকৈ লাভান্বিত হৈছে। উদাহৰণ স্বৰূপে, ভেকছিনৰ গৱেষণা আৰু বিকাশ কেন্দ্ৰ স্থাপন, কাষ্টম বিভাগবোৰৰ মাজত সমন্বয়, এক অংশীদাৰী উপগ্ৰহ নক্ষত্ৰমণ্ডল স্থাপন, ফাৰ্মা সামগ্ৰীৰ পাৰস্পৰিক স্বীকৃতি ইত্যাদি। এনে ধৰণৰ ব্যৱহাৰিক পদক্ষেপে ব্ৰিকছক এক অনন্য আন্তঃৰাষ্ট্ৰীয় সংগঠন তৈয়াৰ কৰে যাৰ মনোযোগ কেৱল আলোচনাতে সীমাবদ্ধ নহয়। ব্ৰিকছ যুৱ সন্মিলন, ব্ৰিকছ ক্ৰীড়া আৰু আমাৰ নাগৰিক সমাজ সংগঠন আৰু থিংক টেংকসমূহৰ মাজত আদান-প্ৰদান বৃদ্ধিয়ে আমাৰ জনসাধাৰণৰ মাজত সম্পৰ্ক শক্তিশালী কৰিছে । মই নিশ্চিত যে আজিৰ আলোচনাই আমাৰ ব্ৰিকছ সম্পৰ্ক অধিক শক্তিশালী কৰাৰ বাবে বহুতো পৰামৰ্শ আগবঢ়াব। ধন্যবাদ।
লক্ষ্মণৰাও ইমানদাৰৰ জন্ম শতবাৰ্ষিকী উপলক্ষে আয়োজিত সহকাৰ সন্মিলনত প্ৰধানমন্ত্ৰীৰ উপস্থিতি

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীত লক্ষ্মণৰাও ইমানদাৰৰ জন্ম শতবাৰ্ষিকী উপলক্ষে আয়োজিত সহকাৰ সন্মিলনত উপস্থিত থাকে। উপস্থিত ৰাইজৰ আগত ভাষণ দি প্ৰধানমন্ত্ৰীগৰাকীয়ে কয় যে আমাৰ দেশখন ‘বহুৰত্ন বসুধৰা’ য’ত বিভিন্ন সময়ত বিভিন্ন ব্যক্তিয়ে নিজৰ ধৰণে মহান বৰঙণি যোগাই থৈ গৈছে। যদিও তাৰে বহুতৰ কথা মিডিয়াত চৰ্চিত হৈ থাকে, বহুজন আকৌ মহান বৰঙণি স্বত্তেও ৰাইজৰ অগোচৰে থাকি যায়। প্ৰধানমন্ত্ৰীগৰাকীয়ে কয় যে উকীল চাহাৱ – লক্ষ্মণৰাও ইমানদাৰ তেনে এজন ব্যক্তি। প্ৰধানমন্ত্ৰীগৰাকীয়ে কয় যে যদিও মানুহে নাজানিছিল, প্ৰথম সমবায় আন্দোলনৰ নীতি প্ৰতিষ্ঠাতা আছিল তেওঁ। প্ৰধানমন্ত্ৰীগৰাকীয়ে কয় যে শ্ৰী ইমানদাৰে এই নীতি মানি চলিছিল আৰু তেওঁৰ জীৱনটো বহুতৰে বাবে প্ৰেৰণাৰ উৎস। প্ৰধানমন্ত্ৰীগৰাকীয়ে চহৰ আৰু গ্ৰাম্যাঞ্চলত সামঞ্জস্যপূৰ্ণ বিকাশ ঘটোৱাৰ লগতে ২০২২ চনৰ ভিতৰত কৃষকৰ আয় দুগুণ কৰাৰ লক্ষ্যৰ কথাও আলোচনা কৰে।তেওঁ কয় যে এই লক্ষ্যসমূহ পূৰণ কৰাৰ ক্ষেত্ৰত সমবায় আন্দোলনে গুৰুত্বপূৰ্ণ ভূমিকা ল’ব পাৰে। প্ৰধানমন্ত্ৰীগৰাকীয়ে কয় যে সমবায় আন্দোলনৰ আত্মা এতিয়াও গ্ৰাম্যাঞ্চলৰ লগত জড়িত হৈ আছে আৰু তাক সংৰক্ষণ কৰা দৰকাৰ। তেওঁ শ্ৰী ইমানদাৰৰ মন্ত্ৰ ‘বিনা সংস্কাৰ, নাই সহকাৰ’ৰ কথাও উল্লেখ কৰে। প্ৰধানমন্ত্ৰীগৰাকীয়ে আজি কয় যে কৃষকসকলে ক্ৰয় কৰে খুচুৰা ব্যৱসায়ীৰপৰা, কিন্তু বিক্ৰী কৰে পাইকাৰী দৰত। মধ্যভোগী নোহোৱা কৰি আয় বৃদ্ধি কৰিবলৈ এইটো প্ৰক্ৰিয়া ওলোটা হোৱা অতি প্ৰয়োজন। দুগ্ধ সমবায়ৰ উদাহৰণ ডাঙি ধৰি তেওঁ কয় যে মানুহৰ সমস্যা সমাধানৰ ক্ষমতা সমবায় আন্দোলনৰ আছে। তেওঁ লগতে কয় যে সমবায় আন্দোলনৰ লগত ভাৰতীয় প্ৰকৃতি আৰু সমাজৰ সামঞ্জস্য আছে। তেওঁ ইউৰিয়াত নিমৰ প্ৰলেপ দিয়া, মৌ-পালন, সাগৰীয় গছৰ খেতি আদি ক্ষেত্ৰৰ কথা উল্লেখ কৰে য’ত সমবায় আন্দোলনে গুৰুত্বপূৰ্ণ বৰঙণি আগবঢ়াইছে। প্ৰধানমন্ত্ৰীগৰাকীয়ে শ্ৰী লক্ষ্মণৰাও ইমানদাৰৰ জীৱনভিত্তিক এখন আৰু ‘নাইন জেমছ অৱ ইন্দিয়ান কোপাৰেটিভ মুভমেন্ট’ নামৰ এখন গ্ৰন্থও উন্মোচন কৰে। উক্ত অনুষ্ঠানত তেওঁ সমবায় ক্ষেত্ৰত বিশেষ পাৰদৰ্শিতা বঁটাও প্ৰদান কৰে।
জম্মুত প্ৰধানমন্ত্ৰী; শ্বেৰ-ই-কাশ্মীৰ কৃষি বিজ্ঞান আৰু প্ৰযুক্তি বিশ্ববিদ্যালয়ৰ দীক্ষান্ত সমাৰোহত অংশগ্ৰহণ, আন্তঃগাথনিমূলক প্ৰকল্পৰ আধাৰশিলা স্থাপন

প্ৰধানমন্ত্ৰী শ্ৰী নৰেন্দ্ৰ মোদীয়ে আজি জম্মুৰ শ্বেৰ-ই-কাশ্মীৰ কৃষি বিজ্ঞান আৰু প্ৰযুক্তি বিশ্ববিদ্যালয়ৰ দীক্ষান্ত সমাৰোহত উপস্থিত থাকে৷ আন এটি অনুষ্ঠানত তেওঁ পাকালডুল শক্তি প্ৰকল্প আৰু জম্মু ৰিং ৰোডৰ আধাৰশিলা স্থাপন কৰে। তেওঁ শ্ৰী মাতা বৈষ্ণো দেৱী শক্তি ব’ৰ্ডৰ টাৰাকোটি মাৰ্গ আৰু মেটেৰিয়েল ৰোপৱে’ উদ্বোধন কৰে৷ দীক্ষান্ত সমাৰোহত প্ৰধানমন্ত্ৰীয়ে কয় যে তথ্য-প্ৰযুক্তিয়ে আমাৰ জীৱনৰ প্ৰতিটো ক্ষেত্ৰলৈ পৰিৱৰ্তন কঢ়িয়াই আনিছে আৰু দেশৰ যুৱ প্ৰজন্মই এই উন্নয়নত গতি প্ৰদান কৰিছে৷ তেওঁ কয় যে কৃষকৰ উপকাৰৰ বাবে কৃষি ক্ষেত্ৰতো প্ৰযুক্তি উদ্ভাৱনেৰে এক নতুন সংস্কৃতি গঢ় দিয়াৰ প্ৰয়োজন আছে৷ কেন্দ্ৰীয় চৰকাৰৰ নীতি আৰু পদক্ষেপসমূহৰ লক্ষ্য হ’ল কৃষকৰ আয় বৃদ্ধি কৰা৷ বৈজ্ঞানিক দৃষ্টিভংগী আৰু প্ৰযুক্তিগত উদ্ভাৱনেৰে ছাত্ৰ-ছাত্ৰীসকলে কৃষি খণ্ডক এক লাভজনক বৃত্তিলৈ পৰিণত কৰিব পাৰিব বুলি প্ৰধানমন্ত্ৰীয়ে বিশ্বাস ব্যক্ত কৰে৷ পাকালডুল প্ৰকল্পৰ আধাৰশিলা স্থাপন কৰি তেওঁ কয় যে কেন্দ্ৰীয় চৰকাৰে দেশৰ সকলো অনুন্নত অঞ্চলক উন্নয়নৰ লক্ষ্যৰে দায়বদ্ধতাৰে কাম কৰি আছে৷ প্ৰধানমন্ত্ৰীয়ে পুনৰ উল্লেখ কৰে যে টাৰাকোটে মাৰ্গে মাতা বৈষ্ণো দেৱী শক্তিপীঠলৈ এক বিকল্প পথ সৃষ্টি কৰিব, যাৰ সহায়ত তীৰ্থযাত্ৰীসকল উপকৃত হ’ব৷ আধ্যাত্মিক পৰ্যটকসকল জম্মু আৰু কাশ্মীৰৰ উপাজৰ্নৰ এক গুৰুত্বপূৰ্ণ উৎস বুলিও তেওঁ কয়৷
ম্যানমাৰ ভ্ৰমণকালত প্ৰধানমন্ত্ৰীয়ে স্বাক্ষৰ কৰা বুজাবুজি চুক্তিৰ তালিকা

১. ভাৰত চৰকাৰ আৰু ম্যানমাৰ চৰকাৰৰ মাজত সামূদ্ৰিক নিৰাপত্তা সহযোগিতা সম্পৰ্কীয় বুজাবুজি চুক্তি প্ৰতিৰক্ষা মন্ত্ৰালয়ৰ স্থায়ী সচিব ব্ৰিগেডিয়াৰ ছান ৱিন ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ২. ২০১৭-২০২০ৰ ভিতৰত ভাৰত চৰকাৰ আৰু ম্যানমাৰ চৰকাৰৰ মাজত সাংস্কৃতিক বিনিময় কাৰ্যসূচী ধৰ্মীয় পৰিক্ৰমা আৰু সাংস্কৃতিক মন্ত্ৰালয়ৰ স্থায়ী সচিব ইউ টুন অন ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ৩. ম্যানমাৰৰ য়ামেথিন থকা মহিলা আৰক্ষী প্ৰশিক্ষণ কেন্দ্ৰৰ উন্নয়নৰ তথা বিকাশৰ সহযোগিতাৰ অৰ্থে ভাৰত চৰকাৰ আৰু ম্যানমাৰৰ মাজত বুজাবুজি চুক্তি স্বাক্ষৰ ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ৪. ভাৰতীয় নৌ সেনা আৰু ম্যানমাৰ নৌ সেনাৰ মাজত হোৱাইট শ্বিপিং সম্পর্কীয় তথ্য বিনিময়ৰ সন্দৰ্ভত বুজাবুজি চুক্তি স্বাক্ষৰ মুখ্য ৰিয়েৰ এডমাইৰেল মো আং (ম্যানমাৰ নৌ সেনা) ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ৫. উপকূলীয় এলেকাৰ সুৰক্ষাৰ বাবে ভাৰত চৰকাৰ আৰু ম্যানমাৰৰ মাজত কাৰিকৰী চুক্তি স্বাক্ষৰ মুখ্য ৰিয়েৰ এডমাইৰেল মো আং (ম্যানমাৰ নৌ সেনা) ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ৬. চিকিৎসা সম্পৰ্কীয় সামগ্ৰী উৎপাদনত নিয়ন্ত্ৰণৰ সহযোগিতাৰ বাবে ভাৰতৰ স্বাস্থ্য আৰু পৰিয়াস কল্যান মন্ত্ৰালয়ৰ কেন্দ্ৰীয় ঔষধ মান নিয়ন্ত্ৰক সংস্থা (CDSCO) আৰু ম্যানমাৰৰ স্বাস্থ্য আৰু ক্ৰীড়া মন্ত্ৰালয়ৰ খাদ্য আৰু ঔষধ বিভাগৰ মাজত বুজাবুজি স্বাক্ষৰ। ম্যানমাৰৰ স্বাস্থ্য আৰু ক্ৰীড়া মন্ত্ৰালয়ৰ সঞ্চালক প্ৰধান ড০ থান টুট ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ৭. স্বাস্থ্য আৰু ঔষধৰ ক্ষেত্ৰত সহযোগিতাৰ বাবে ভাৰতৰ স্বাস্থ্য আৰু পৰিয়াস কল্যান মন্ত্ৰালয় আৰু ম্যানমাৰৰ স্বাস্থ্য আৰু ক্ৰীড়া মন্ত্ৰালয়ৰ মাজত বুজাবুজি চুক্তি স্বাক্ষৰ ম্যানমাৰৰ স্বাস্থ্য আৰু ক্ৰীড়া মন্ত্ৰালয়ৰ সঞ্চালক প্ৰধান ড০ থান টুট ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ৮. এমআইআইটি প্ৰতিষ্ঠা সন্দৰ্ভত স্বাক্ষৰিত বুজাবুজি চুক্তিৰ ম্যাদ সম্প্ৰসাৰণৰ পত্ৰ বিনিময় উচ্চ শিক্ষা বিভাগৰ সঞ্চালক ড০ থেইন ৱিন ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ৯. তথ্য প্রযুক্তিৰ ক্ষেত্রত দক্ষতা বৃদ্ধিৰ লক্ষ্যৰে ভাৰত-ম্যানমাৰ কেন্দ্র স্থাপনৰ বাবে স্বাক্ষৰিত বুজাবুজি চুক্তি প্রসাৰ সম্পর্কীয় চুক্তি গৱেষণা আৰু উদ্ভাৱন বিভাগৰ সঞ্চালক প্ৰধান ইউ ৱিন খাৱিং মো ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ১০. ভাৰতৰ নিৰ্বাচন আয়োগ আৰু ম্যানমাৰ কেন্দ্ৰীয় নিৰ্বাচন আয়োগৰ মাজত নিৰ্বাচনৰ ক্ষেত্ৰত বুজাবুজি চুক্তি ম্যানমাৰ কেন্দ্ৰীয় নিৰ্বাচন আয়োগৰ সচিব ইউ টিন টুন ম্যানমাৰত থকা ভাৰতীয় ৰাষ্ট্ৰদূত বিক্ৰম মিশ্ৰি ১১. ভাৰতীয় প্ৰেছ কাউন্সিল আৰু ম্যানমাৰ প্ৰেছ কাউন্সিলৰ মাজত সহযোগিতামুলক বুজাবুজি চুক্তি উপাধ্যক্ষ ইউ আং লা টুন(আই) প্ৰেছ কাউন্সিল অৱ ইণ্ডিয়াৰ অধ্যক্ষ ন্যায়াধীশ চন্দ্ৰামৌলি কুমাৰ প্ৰসাদ
প্ৰধানমন্ত্ৰীয়ে আশাধি একাদশী উপলক্ষে জনসাধাৰণক শুভেচ্ছা জনাইছ

প্ৰধানমন্ত্ৰী শ্ৰী নৰেন্দ্ৰ মোদীয়ে আশাধি একাদশী উপলক্ষে ৰাইজক শুভেচ্ছা জ্ঞাপন কৰে। শ্ৰী মোদীয়ে পূৰ্বৰ মন কি বাতৰ এটা স্নিপেটো শ্বেয়াৰ কৰে, য'ত তেওঁ ৱাৰ্কাৰী পৰম্পৰা আৰু পান্ধৰপুৰৰ দৈৱত্বৰ বিষয়ে কথা পাতিছিল। প্ৰধানমন্ত্ৰীয়ে টুইট কৰে; "আশাধি একাদশীৰ পৱিত্ৰ উপলক্ষত সকলোকে শুভেচ্ছা জনাইছো। ভগৱান ভিত্থালৰ আশীৰ্বাদ আমাৰ ওপৰত থাকক আৰু আমাৰ সমাজত সুখৰ মনোভাৱ বৰ্তি থাকক। পূৰ্বৰ মন কী বাতৰএটা স্নিপেট শ্বেয়াৰ কৰিছো, য'ত আমি ৱাৰ্কাৰী পৰম্পৰা আৰু পান্ধৰপুৰৰ দৈৱত্বৰ বিষয়ে কথা পাতিছিলো।" প্ৰধানমন্ত্ৰীয়ে দেহুত তেওঁৰ ভাষণৰ ভিডিঅ'টো শ্বেয়াৰ কৰে য'ত তেওঁ কেইসপ্তাহমান আগতে সন্ত তুকাৰাম জীৰ প্ৰতি সমৰ্পিত এটা মন্দিৰ উদ্বোধন কৰিছিল। তেওঁ এইদৰে টুইট কৰে: "কেইসপ্তাহমান আগতে মই দেহুত আছিলো সন্ত টুকাৰম জীক উৎসৰ্গিত এটা মন্দিৰ উদ্বোধন কৰিবলৈ। মোৰ ভাষণত মই তেওঁৰ উচ্চ শিক্ষাৰ ওপৰত আলোকপাত কৰিলোঁ আৰু মহান ৱাৰকাৰী সন্ত আৰু দ্ৰষ্টাসকলৰ পৰা আমি সকলোৱে কি শিকিব পাৰো সেই বিষয়ে ক’লোঁ।" তদুপৰি, প্ৰধানমন্ত্ৰীয়ে যোৱা বছৰৰ নৱেম্বৰ মাহত প্ৰদান কৰা ৱাৰকাৰী পৰম্পৰাৰ ওপৰত তেওঁৰ ভাষণ শ্বেয়াৰ কৰে। প্ৰধানমন্ত্ৰীয়ে টুইট কৰি কয় : "যোৱা বছৰৰ নৱেম্বৰ মাহত মই পান্ধৰপুৰত আধ্যাত্মিক পৰ্যটনক বৃদ্ধি কৰিব পৰা মূল প্ৰকল্পসমূহৰ আধাৰশিলা স্থাপন কৰাৰ গৌৰৱ লাভ কৰিছিলোঁ। ভাৰতৰ যুৱক-যুৱতীসকলৰ মাজত ৱাৰকাৰী পৰম্পৰাক অধিক জনপ্ৰিয় কৰাৰ বাবে আমাৰ প্ৰচেষ্টাৰ এটা অংশ।"
মহাৰাষ্ট্ৰত হোৱা শোকাবহ বাছ দুৰ্ঘটনাত প্ৰাণ হেৰুওৱা লোকৰ প্ৰতি প্ৰধানমন্ত্ৰীৰ সমবেদনা

মহাৰাষ্ট্ৰৰ পালঘৰ জিলাত সংঘটিত বাছ দুৰ্ঘটনাত প্ৰাণ হেৰুওৱা লোকসকলৰ প্ৰতি গভীৰ সমবেদনা জনাইছে প্ৰধানমন্ত্ৰী নৰেন্দ্ৰ মোদীয়ে। “মহাৰাষ্ট্ৰৰ পালঘৰত সংঘটিত বাছ দুৰ্ঘটনাটো অতি দুৰ্ভাগ্যজনক। দুৰ্ঘটনাটোত প্ৰাণ হেৰুওৱা লোকসকলৰ শোকসন্তপ্ত পৰিয়ালসমূহলৈ মোৰ সমবেদনা জনাইছো আৰু আহত লোকসকলৰ আশু-আৰোগ্য কামনা কৰিছো। দুৰ্ঘটনাটোত ভুক্তভোগীসকললৈ সাম্ভাৱ্য সকলোধৰণৰ সাহায্য আগবঢ়াব মহাৰাষ্ট্ৰ চৰকাৰে।” – প্ৰধানমন্ত্ৰীয়ে এইদৰে কয়।
ভাৰত আৰু বিশ্ব স্বাস্থ্য সংস্থাৰ মাজত ইয়াৰ দক্ষিণ-পূব এছিয়াৰ আঞ্চলিক কাৰ্যালয়টো ভাৰতত দেশীয় কাৰ্যালয় হিচাপে কাম কৰাৰ দিশত বুজাবুজি চুক্তি সন্দৰ্ভত অৱগত কৰিলে কেবিনেটক

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু বিশ্ব স্বাস্থ্য সংস্থাৰ মাজত ইয়াৰ দক্ষিণ-পূব এছিয়াৰ আঞ্চলিক কাৰ্যালয়টো ভাৰতত দেশীয় কাৰ্যালয় হিচাপে কাম কৰাৰ দিশত বুজাবুজি চুক্তি সন্দৰ্ভত অৱগত কৰে। নতুন দিল্লীত ২০১৮ৰ ১৩ মাৰ্চত এই চুক্তিখন স্বাক্ষৰ কৰা হয়। এই দ্বিপাক্ষিক চুক্তিয়ে ভাৰত আৰু বিশ্ব স্বাস্থ্য সংস্থাৰ মাজত সহযোগিতা বৃদ্ধি উৎসাহ যোগাব। ইয়াৰ জৰিয়তে ভাৰতৰ জন স্বাস্থ্যৰ স্থিতি উন্নত কৰিব।
কেন্দ্ৰীয় মন্ত্ৰীসভাই ইউনিভাৰ্চেল পোষ্টেল ইউনিয়নৰ সংবিধানৰ একাদশ অতিৰিক্ত প্ৰটোকলৰ অনুমোদনত মঞ্জুৰি দিছে

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় মন্ত্ৰীসভাই ইউনিভাৰ্চেল পোষ্টেল ইউনিয়নৰ(ইউপিইউ)সংবিধানত গৃহীত সংশোধনত অনুমোদন জনাইছে। ২০২১ চনৰ ৯-২৭ আগষ্টলৈ আইভৰী কষ্টৰ ৰাজধানী আবিদজানত অনুষ্ঠিত ইউনিভাৰ্চেল পোষ্টেল ইউনিয়নৰ ২৭ তম কংগ্ৰেছত সংবিধানৰ এই একাদশ অতিৰিক্ত প্ৰটোকলটি স্বাক্ষৰিত হয়। এই অনুমোদনৰ ফলত ভাৰত চৰকাৰৰ ডাক বিভাগে লাভ কৰিব ৰাষ্ট্ৰপতিৰ দ্বাৰা স্বাক্ষৰিত "ইনষ্ট্ৰুমেণ্ট অৱ ৰেটিফিকেশ্যন"। একেদৰে ইউনিভাৰ্চেল পোষ্টেল ইউনিয়নৰ আন্তৰ্জাতিক ব্যুৰোৰ সঞ্চালক প্ৰধানৰ ওচৰত ই জমা থাকিব। ই ইউপিইউ সংবিধানৰ অনুচ্ছেদ ২৫ আৰু ৩০ ৰ পৰা উদ্ভৱ হোৱা দায়বদ্ধতাবোৰ পূৰণ কৰিব। ইয়াৰ ফলত সদস্য দেশসমূহে যিমান সম্ভৱ সোনকালে ইউনিভাৰ্চেল পোষ্টেল ইউনিয়নৰ কংগ্ৰেছত গৃহীত সংবিধানৰ সংশোধনত অনুমোদন জনাব পাৰিব। চমুকৈ, ২৭ তম ইউপিইউ কংগ্ৰেছত গৃহীত সংবিধানৰ সংশোধনীবোৰে সংঘৰ আইনী স্বচ্ছতা আৰু স্থিৰতা নিশ্চিত কৰিব। ইয়াৰোপৰি ইয়ে পৰিভাষাবাচক স্থিৰতা আনিব, পাঠৰ বহুতো দীৰ্ঘদিনীয়া বিসংগতি সমাধান কৰিব আৰু ১৯৬৯ চনৰ মৈত্ৰী চুক্তি আইন সংক্ৰান্তীয় ভিয়েনা সন্মিলনৰ সৈতে সামঞ্জস্য ৰাখি আইনসমূহৰ 'গ্ৰহণযোগ্যতা বা অনুমোদন'ৰ বাবে ব্যৱস্থা ৰাখিব।
শ্ৰী প্ৰিয় ৰঞ্জন দাসমুন্সিৰ মৃত্যুত প্ৰধানমন্ত্ৰীৰ শোক

প্ৰাক্তন কেন্দ্ৰীয় মন্ত্ৰী শ্ৰী প্ৰিয় ৰঞ্জন দাসমুন্সিৰ মৃত্যুত প্ৰধানমন্ত্ৰী নৰেন্দ্ৰ মোদীয়ে শোক প্কাশ কৰিছে। এক শোক বাৰ্তাত প্ৰধানমন্ত্ৰীয়ে কয়, “শ্ৰী প্ৰিয় ৰঞ্জন দাসমুন্সি ৰাজনৈতিক আৰু প্ৰশাসনিক অভিজ্ঞতাৰে সমৃদ্ধ এগৰাকী জনপ্ৰিয় নেতা আছিল। ভাৰতত ফুটবলৰ জনপ্ৰিয়তাৰ বাবে তেওঁ যথেষ্টখিনি উল্লেখযোগ্য কাম কৰিছিল। তেওঁৰ মৃত্যুত দুঃখিত হৈছো। দীপা দাসমুন্সি আৰু তেওঁৰ পৰিয়ালৰ লগতে সকলো শুভাকাংক্ষীলৈ মই মোৰ সমবেদনা জ্ঞাপন কৰিছো।”
প্ৰধানমন্ত্ৰীয়ে মহাৰাষ্ট্ৰ দিৱসত মহাৰাষ্ট্ৰৰ লোকসকলক শুভেচ্ছা জ্ঞাপন কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে মহাৰাষ্ট্ৰ দিৱস উপলক্ষে মহাৰাষ্ট্ৰবাসীলৈ শুভেচ্ছা জ্ঞাপন কৰি মহাৰাষ্ট্ৰৰ জনসাধাৰণৰ সমৃদ্ধিৰ বাবে প্ৰাৰ্থনা জনাইছে। এক টুইটযোগে প্ৰধানমন্ত্ৰীয়ে কয়; “মহাৰাষ্ট্ৰ দিৱসত মহাৰাষ্ট্ৰৰ জনসাধাৰণলৈ শুভেচ্ছা জ্ঞাপন কৰিছো। এই ৰাজ্যখনে ৰাষ্ট্ৰীয় প্ৰগতিত অভূতপূৰ্ব অৱদান আগবঢ়াইছে। ৰাজ্যখনৰ জনসাধাৰণে বিভিন্ন ক্ষেত্ৰত উৎকৃষ্ট প্ৰদৰ্শন দাঙি ধৰিছে। মই মহাৰাষ্ট্ৰৰ জনসাধাৰণৰ সমৃদ্ধিৰ বাবে প্ৰাৰ্থনা জনাইছো।
ভূটানৰ ৰজা মহামহিম জিগমে খেছাৰ নামগ্যেল ৱাংচুকক সাক্ষাৎ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীত ভূটানৰ ৰজা মহামহিম জিগমে খেছাৰ নামগ্যেল ৱাংচুকক সাক্ষাৎ কৰে৷ দুয়োগৰাকী বিশিষ্ট ব্যক্তিয়ে ভাৰত-ভূটানৰ ঘনিষ্ঠ আৰু অনন্য বন্ধুত্বক আৰু অধিক শক্তিশালী কৰাৰ বাবে বিভিন্ন ধাৰণাৰ বিষয়ে আলোচনা কৰে। শ্ৰী মোদীয়ে ভাৰত আৰু ভূটানৰ মাজৰ সম্পৰ্ক গঢ়ি তোলাৰ ক্ষেত্ৰত একেৰাহে ড্ৰুক গ্যালপ’ছে প্ৰদান কৰা পথ প্ৰদৰ্শক দৃষ্টিভংগীৰো শলাগ লয়।” এক টুইটযোগে প্ৰধানমন্ত্ৰীয়ে কয়; “ভূটানৰ মহামহিম ৰজাৰ সৈতে এখন উষ্ম বৈঠকত মিলিত হ’লো৷ আমি ভাৰত-ভূটানৰ মাজৰ ঘনিষ্ঠ আৰু অনন্য বন্ধুত্বক আৰু অধিক শক্তিশালী কৰিবলৈ বিভিন্ন ধাৰণাৰ বিষয়ে আলোচনা কৰিলো। আমাৰ সম্পৰ্ক গঢ়ি তোলাৰ ক্ষেত্ৰত একেৰাহে ড্ৰুক গ্যালপ’ছে প্ৰদান কৰা পথ প্ৰদৰ্শক দৃষ্টিভংগীৰ শলাগ লৈছো।”